คลังดัน "พีพีพี" 6โครงการเซ็นปีหน้า
สคร. ตั้งทีมฟาสต์แทร็ก ดัน "พีพีพี" นำร่อง 6 โครงการ มูลค่า 3.5 แสนล้านบาท เซ็นสัญญาก่อสร้างกลางปีหน้า
29 ต.ค. 2558

สคร. ตั้งทีมฟาสต์แทร็ก ดัน "พีพีพี" นำร่อง 6 โครงการ มูลค่า 3.5 แสนล้านบาท เซ็นสัญญาก่อสร้างกลางปีหน้า
นายเอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า สคร.เร่งผลัดดันโครงการรวมทุนภาครัฐและเอกชน (พีพีพี) 6 โครงการมูลค่า 3.5 แสนล้านบาท ให้คณะรัฐมนตรี (ครม.) เห็นชอบและดำเนินโครงการได้กลางปีหน้า
สำหรับโครงการพีพีพี 6 โครงการ ตอนนี้มี 2 โครงการส่งให้ สคร. พิจารณาแล้ว ได้แก่รถไฟฟ้าสายสีชมพู และรถไฟฟ้าสายสีเหลือง ส่วนโครงการที่จะตามมาได้แก่ รถไฟฟ้าสานสีน้ำเงิน โครงการมอเตอร์เวย์ โครงการโรงไฟฟ้าขยะ และโครงการท่าเรือ ซึ่งทั้งหมดเป็นส่วนหนึ่งของโครงการพีพีพีที่จะดำเนินการภายใน 5 ปี จำนวน 66 โครงการ มูลค่า 1.4 ล้านล้านบาท
ทั้งนี้ สคร. ได้ตั้งทีมงานพีพีพีฟาสต์แทร็ก เป็นการทำงานร่วมกันกับหน่วยงานเจ้าของโครงการพีพีพี สคร. สำนักงานคณะกรรมการพัฒนาเศรษฐกิจและสังคมแห่งชาติ (สศช.) และสำนักงานประมาณ เป็นต้น เพื่อพิจารณาการทำโครงการพีพีพีไปพร้อมๆ กัน จะทำให้ประหยัดเวลาการดำเนินการจาก 2 ปี เหลือ 8-9 เดือน ก็สามารถเสนอให้ ครม. เห็นชอบได้